Jānis Langijs

Jānis Langijs jeb Jānis Lange (; dzimis 1615. gadā, miris starp 1685. un 1690. gadu) bija Nīcas un Bārtas mācītājs Lejaskurzemē. 1685. gadā izveidojis pirmo latviski-vācisko vārdnīcu Nīcas un Bārtas latviešu izloksnē, kas rokrakstā saglabājās līdz 1936. gadam, kad to atrada valodnieks Jānis Zēvers.

Dzīvesgājums 
No 1630. līdz 1633. gadam studēja Kēnigsbergas Universitātē. No 1638. līdz 1656. gadam bija Nīcas un Bārtas draudzes mācītāja Grēvija (Graevius) palīgs. No 1656. līdz 1658. gadam — Kandavas draudzes mācītājs. No 1658. gada līdz vismaz 1684. gadam atkal Nīcas mācītājs kopā ar Grēviju. 1685. gadā pabeidza veidot pirmo latviski-vācisko vārdnīcu, kas manuskripta formā glabājusies Heidelbergas Universitātes bibliotēkā, kur to 1923. gadā atrada valodnieks Jānis Zēvers.

Darbi 
 "Lettisch-Deutsches Lexicon ... sampt einer kurtzen Grammatica", kas 1936. gadā izdota ar nosaukumu "Nīcas un Bārtas mācītāja Jāņa Langija 1685. gada latviski-vāciskā vārdnīca ar īsu latviešu gramatiku". Latvijas Universitātes raksti, Filoloģijas un filozofijas fakultātes sērija, 3. sēj., papildin. Nr.1, 1936.

Atsauces 
 Mārtiņš Stumbergs. Dažas ziņas par kādu līdz šim nepazīstamu rokrakstu latviešu valodā. Filologu biedrības raksti IV, 1924, 77-81

1615. gadā dzimušie
17. gadsimtā mirušie
Latvijas luterāņu mācītāji
Latviešu valodnieki
Latvijas valodnieki
Latviešu valodā rakstošie
Vācu valodā rakstošie